Der står en kasse i hjørnet af mit syrum.
Det er en kasse, hvis indhold ikke har set dagens lys i mange måneder.
Mange kreatører vil genkende denne kasse i alle udgaver:
Der er den evigt voksende, formløse klump, der ligger under dit skrivebord...
Monsteret under din seng... De ting, du vakuumpakkede i et anfald af rengøringsvanvid
og proppede ind i din garage i håb om, at du aldrig ville behøve tænke på det igen...
Dette, mine venner, er DEN UFULENDTE SY-BUNKE.
Dette er tredje og sidste del af denne mini tredelte serie-i-en-serie.
Se episode 6 og 7 for at se, hvordan jeg upcyclede denne top og cardigan!
Men i dagens episode vil jeg vise jer, hvordan jeg rettede denne nederdel.
Jeg købte denne nederdel i 2013, og selvom den passede mig perfekt dengang, er jeg blevet en smule
rundere omkring taljen - og jeg kan ikke længere passe den.
Jeg kan stadig få den på, men jeg føler også, at jeg bliver kvalt ihjel, når jeg gør det.
Så min plan for at redde denne nederdel er ganske enkelt ved at erstatte elastikken.
Med min opsprætterkniv begynder jeg at fjerne den elastiske linning fra stoffet.
Ved første øjekast lignede det, at elastikken var påsat med en tretrådet overlock-syning
hvilket betød, at jeg skulle klippe gennem DISSE tråde for at opsprætte den.
Men ved nærmere eftersyn så de to stykker ud til kun at være sat sammen med lige
sting, og de overlockede tråde i toppen var kun på nederdelens stof.
Og ærligt talt - denne nederdel er SÅ dårligt syet. Jeg købte den faktisk
fra en online fast-fashion butik, og dette var før jeg foragtede fast-fashion.
Nå, men for at fjerne elastikken klippede jeg først gennem ca. hvert femte sting, og så
var jeg i stand til at trække elastikken fra stoffet som vist her - sommetider med behov
for at stoppe, klippe gennem et sting, og dernæst fortsætte med at trække, indtil linningen var fjernet.
Herefter, med en ny og rimelig bred elastik, målte jeg den om min talje, så den var
en smule stram, men ikke ubehagelig. Dernæst klippede jeg den i denne længde og syede den til
en ring ved at sy enderne sammen her. Til dette brugte jeg et zigzag-sting, og jeg syede frem
og tilbage et par gange. Så klippede jeg det overskydende elastik af så tæt på
stingene som muligt, og dernæst lavede jeg endnu et zigzag-sting over kanterne, for at de ikke skulle
trævle. Så, for at gøre linningen så flad som muligt, pressede jeg enderne til
den ene side, hvorefter jeg syede over dem på retsiden som vist her.
Og til sammenligning, her er den gamle linning ved siden af den nye - man kan
virkelig se, hvorfor nederdelen ikke passede før!
Nu er det tid til at sy elastikken fast til nederdelen, og som I kan se, har jeg
meget mere nederdel end linning - men det er lige meget. Jeg deler blot både
toppen af nederlen og linningen i fire dele - så jeg sætter knappenåle i
her, her, her og her.
Så, for at sy dem sammen, lægger jeg linningen på symaskinen først med retsiden nedad,
og derefter lægger jeg toppen af nederdelen under den med retsiden opad. Altså, ret mod ret.
Så laver jeg et stikkesting for at holde de to dele sikkert sammen, og så, med en lige stikning
rundt om toppen, trækker jeg i elastikken så den passer med det næste sæt knappenåle, og
så syer jeg elastikken fast til stoffet.
Og jeg fortsætter ganske enkelt dette hele vejen rundt om nederdelen.
Der findes en "renere" metode til at påsy denne slags synlige, elastiske linning,
hvor man syer dem vrang mod vrang, og så bukker elastikken over og laver en pyntestikning,
og jeg vil linke til den teknik i info-boksen, men jeg bruger denne
mere enkle teknik primært, fordi jeg ikke ville have nogle synlige sting på linningen.
Jeg ved godt, at jeg viser jer, hvordan man erstatter en gammel linning med en ny, men man kan
også bruge de viste metoder til at lave en nederdel med en elastik-linning
med hvilket som helst rektangulært stykke stof, der er større end din talje - så længe rektanglen
først syes til en ring!
Nu folder jeg bare linningen ud, og her kan I se den - og nu passer den!
Ganske behageligt endda.
Hvilket er skønt, for jeg ved ikke, om I har bemærket det, men dette stof er vidunderligt - BAMBI!
Sørg for også at få set episode 6 og 7 af Sy-Bunken for at se, hvordan hele dette
outfit blev kreeret!
Jeg håber, I alle sammen har en skøn dag, og vi ses i min næste video. Farvel!
Tak til alle dem, der støtter mig på Patreon, som hjalp mig med at muliggøre denne video. For at
støtte mig på Patreon, gå til patreon.com/annikavictoria
Ps. her er et tip, til alle, der gerne vil være youtuber: Skift ALDRIG din hårfarve.
Det er bare for meget for visse mennesker.
Bare for sjov - de fleste af jer var så søde i forbindelse med mit nye, blonde hår, og jeg elsker det
sindssygt meget, så tak!